recursal/SuperWikiNEXT-32B huggingface dataset:
**קארן אבגארוביץ' חצ'אנוב** (ברוסית: **Каре́н Абга́рович Хача́нов**; בארמנית: **Կարեն Աբգարի Խաչանով**; נולד ב-21 במאי 1996) הוא טניסאי רוסי ממוצא ארמני. בשיאו (15 ביולי 2019) דורג במקום שמיני בעולם בדירוג הסבב ה-ATP, וכיום (מאי 2022) מדורג במקום ה-26. עד כה זכה ב-6 תארים במשחקי יחידים.

ביוגרפיה
--------

חצ'אנוב נולד במוסקבה. אמו למדה רפואה, ואביו היה שחקן כדורעף. בגיל שלוש שלחו אותו הוריו לשיעורי טניס.

קריירה
------

חצ'אנוב החל להצליח משנת 2013 כשהופיע בטורניר הנוער של אליפות צרפת הפתוחה. הוא הצליח לנצח את הטניסאי הבכיר של התחרות - האוסטרלי ניק קיריוס.

בתחילת 2013, הפך לטניסאי הרוסי הראשון שהתאמן בקרואטיה בהדרכת ודרן מארטיץ', שאימן גם את גוראן איוואנישביץ'. 

הצלחה רצינית ראשונה הושגה בשנת 2013 באליפות אירופה בקרב הזוטרים בקטגוריית הגיל עד גיל 18. הוא זכה בטורניר כשהוא בן 17 ו-157 ימים, והפך לטניסאי הרוסי הצעיר ביותר, שערך את הופעת הבכורה שלו בטורניר ATP.

חצ'אנוב זכה לכותרות בגביע קרמלין במוסקבה בשנת 2013, לאחר שהעפיל לרבע גמר, שבו הפסיד לאיוו קרלוביץ' בשתי מערכות בתוצאה 4:6 ו-0:6.

באוקטובר 2013 קיבל חצ'אנוב את הזכות לייצג את רוסיה בגביע דייוויס ומאז הפך לשחקן קבוע בנבחרת.

בשנת 2014 העניקה לו פדרציית הטניס הרוסית את "גביע רוסיה", אשר מוענק מדי שנה לטניסאים צעירים מצטיינים. באולימפיאדת הנוער ב-2014 זכה במדליית הכסף יחד עם אנדריי רובלב בטורניר הזוגות.

ב-2017 השתתף חצ'אנוב לראשונה בהגרלה הראשית של טורניר גראנד סלאם, באליפות ארצות הברית הפתוחה, שם הודח הסיבוב הראשון.
בפברואר 2018 זכה בטורניר מרסיי, ובאוקטובר 2018 זכה בגביע הקרמלין.

בנובמבר 2018 גבר על נובאק ג'וקוביץ' בטורניר פריז מאסטרס וזכה בטורניר המאסטרס 1000 הראשון שלו, ובכך היה לשחקן הטניס מרוסיה הראשון מזה 9 שנים שזכה בטורניר מאסטרס.

ביוני 2019 העפיל לראשונה לרבע גמר אליפות צרפת הפתוחה, אחרי שגבר על חואן מרטין דל פוטרו הארגנטינאי. באוקטובר 2020 העפיל לשמינית גמר טורניר רולאן גארוס.

קישורים חיצוניים
----------------

ויקישיתוף מדיה וקבצים בנושא **קארן חצ'אנוב** בוויקישיתוף
* 

* קארן חצ'אנוב, ברשת החברתית אקס (טוויטר)

* קארן חצ'אנוב, ברשת החברתית אינסטגרם

* קארן חצ'אנוב, באתר הוועד האולימפי הבין-לאומי

* קארן חצ'אנוב, באתר olympedia.org

* קארן חצ'אנוב, באתר ה-ATP

* קארן חצ'אנוב, באתר ה-ITF

* קארן חצ'אנוב, באתר גביע דייוויס

הערות שוליים
------------

1. ↑  "Хачанов: я смелый парень, на 100% Карен и не хочу быть никем иным" (ברוסית). 14 בפברואר 2017. נבדק ב-25 באוקטובר 2017. `{{cite web}}`:  (עזרה)
2. ↑  ניצוצות של הצלחה: טניסאי העתיד כבר פה
3. ↑  קארן חצ'אנוב אלוף טורניר פריז
**אדריכלות ההיי-טק**, הידועה גם בשם **אקספרסיוניזם מבני**, היא סוג של סגנון אדריכלי **מודרני מאוחר** שהופיע בשנות ה-70 של המאה ה-20. סגנון זה משלב אלמנטים מתעשיית ההיי-טק והטכנולוגיה בארכיטקטורה, הן כשיטות בנייה והן כאלמנטים חזותיים הלקוחים מעולם הטכנולוגיה. הסגנון משמש גשר בין המודרניזם והפוסט-מודרניזם; עם זאת, נותרו שטחים אפורים באשר לתקופה המדויקת אליה יש לשייך את הסגנון כיוון שהגבולות בין זרמים אלה מטושטשים. חלק מנושאיו ורעיונותיו של סגנון אדריכלות היי-טק נקלטו מאוחר יותר בסגנון האמנות הנאו-פוטוריסטית ובתנועה האדריכלית.

בדומה לברוטליזם, המבנים המשויכים לאדריכלות ההיי-טק הם לעיתים רבות מבנים החושפים את השלד הפנימי שלהם ובכך מראים בו זמנית את המבנה החיצוני והפנימי שלהם. אלמנט זה יוצר ניגוד בין שלדי הברזל הפנימיים של המבנה לבין קירותיו החיצוניים. דוגמה למבנה כזה הוא מרכז פומפידו אשר לקח עד הקצה את רעיון זה של מבנה "חשוף". במקרה זה השימוש בפלדה "מבנית" הוא בחירה סגנונית או אסתטית.

מטרות
-----

אדריכלות ההיי-טק באה בגישה מרדנית, האומרת כי יש להראות את האלמנטים הטכניים של הבניין על ידי החצנה שלהם. דבר זה מדגיש את אחת המטרות של אדריכלות ההיי-טק - העברת המסר כי מבנה אינו חייב להיות מוגמר עד סופו ולרדת לכל הפרטים הקטנים על מנת להיות אסתטי או איכותי.

היבט נוסף של המטרות של אדריכלות ההיי-טק הוא האמונה המחודשת בכך שהטכנולוגיה יכולה לשפר את העולם ולא להפך. כלומר, חתירה לאסתטיקה תעשייתית חדשה המבוססת על המחשבה כי הטכנולוגיה היא התפתחות חיובית ולכן יש לעצב באמצעותה. היבט זה בולט במיוחד בתוכניות של קנזו טנגה לשיקום באמצעות אדריכלות מודרנית של אזורים שחרבו במלחמה או באסון טבע.

מאפיינים
--------

מאפייניה של אדריכלות ההיי-טק השתנו במהלך הזמן אך בכל זאת קיימים כמה אלמנטים טכניים שנשמרו, אחד מהם הוא הסדר והפונקציונליות. לאדריכלים חשוב שהעיצוב לא יבוא על חשבון המטרה שלשמה הבניין נבנה.

כפי שנכתב קודם, אלמנט חוזר הוא הניסיון של האמן להחצין את השלד של הבניין ואת "איבריו הפנימיים" ולא להצניע אותם. דוגמה טובה לכך הוא מרכז פומפידו, המציג לראווה את צינורות האוורור הפנימיים שלו. אלמנט נוסף הוא השימוש בחומרים לא מעובדים כגון זכוכית ופלדה, אשר פופולריים מאוד בקרב אדריכלי הזרם.

### אדריכלות היי-טק בקולנוע

בסרט בלייד ראנר משנת 1982, העוסק בטכנולוגיה ובעתידנות מנקודת מבטם של האנשים בתקופה בה הסרט נוצר, ניתן לראות כי יוצרי הסרט בחרו בסגנון אדריכלי המזכיר את אדריכלות ההיי-טק בעת עיצוב הבניינים הנמצאים ברקע הסצנות.

אדריכלים
--------

* נורמן פוסטר
* סנטיאגו קלטרווה
* רנצו פיאנו
* ריצ'רד רוג'רס
* קנזו טנגה
* באקמינסטר פולר
* ולדימיר שוחוב

גלריה
-----

* בית המרקחת לסלי ל.דן באוניברסיטת טורונטו הושלם בשנת 2006בית המרקחת לסלי ל.דן באוניברסיטת טורונטו הושלם בשנת 2006
* טורה אגבר בברצלונה הושלמה בשנת 2004טורה אגבר בברצלונה הושלמה בשנת 2004
* HSBC, מבט מכיוון מזרחHSBC, מבט מכיוון מזרח
* 860-880 אגם שור כונן דירות, הושלמה 1951, שיקגו860-880 אגם שור כונן דירות, הושלמה 1951, שיקגו
* בניין לוידס, שהושלם בשנת 1986, לונדוןבניין לוידס, שהושלם בשנת 1986, לונדון
* מרכז הקונגרסים הבינלאומי של ברלין נפתח בשנת 1979מרכז הקונגרסים הבינלאומי של ברלין נפתח בשנת 1979

קישורים חיצוניים
----------------

ויקישיתוף מדיה וקבצים בנושא **אדריכלות היי-טק** בוויקישיתוף
* רשימת בנייני היי-טק
* ערך Archpedia: אדריכלות הייטק
באלקטרוניקה ספרתית, **טבלת עירור** (או **טבלת אמת הפוכה**) היא טבלה המציגה את הכניסות המינימליות הנחוצות על מנת להעביר מערכת למצב מסוים (במילים אחרות, כדי "לעורר" אותה למצב הבא) כאשר המצב הנוכחי ידוע. טבלת עירור דומה לטבלת אמת ולטבלת מצבים (State-transition table), אך היא מציגה את הנתונים כך שהמצב הנוכחי והמצב הבא נמצאים זה לצד זה בימין הטבלה, והקלט הדרוש כדי לגרום לשינוי המצב הרצוי מוצג בשמאל הטבלה.

טבלאות עירור של דלגלגים
-----------------------

על מנת למלא את טבלת העירור של דלגלג (פליפ פלופ), צריך לכתוב את המצב הנוכחי, Q(t), ואת המצב הבא, Q(t + 1), עבור כל המקרים האפשריים (למשל, 00, 01, 10 ו-11). לאחר מכן למלא מהו הקלט המתאים כדי שהפליפ פלופ יעבור ("יעוּרר") למצב Q(t + 1) הרצוי.

### פליפ פלופ T

| מצבים | קלט |
| --- | --- |
| נוכחי | הבא | T |
| 0 | 0 | 0 |
| 0 | 1 | 1 |
| 1 | 0 | 1 |
| 1 | 1 | 0 |

המשוואה האופיינית של פליפ פלופ T היא {\displaystyle Q({\text{next}})=TQ'+T'Q=T\oplus Q}.

### פליפ פלופ SR

| מצבים | קלטים |
| --- | --- |
| נוכחי | הבא | R | S |
| 0 | 0 | X | 0 |
| 0 | 1 | 0 | 1 |
| 1 | 0 | 1 | 0 |
| 1 | 1 | 0 | X |

X הוא צירוף אדיש (don't-care).

המשוואה האופיינית של פליפ פלופ SR היא {\displaystyle Q({\text{next}})=S+QR'}.

### פליפ פלופ JK

| מצבים | קלטים |
| --- | --- |
| נוכחי | הבא | K | J |
| 0 | 0 | X | 0 |
| 0 | 1 | X | 1 |
| 1 | 0 | 1 | X |
| 1 | 1 | 0 | X |

X הוא צירוף אדיש.

המשוואה האופיינית של פליפ פלופ JK היא {\displaystyle Q({\text{next}})=JQ'+K'Q}.

### פליפ פלופ D

| מצבים | קלט |
| --- | --- |
| נוכחי | הבא | D |
| 0 | 0 | 0 |
| 0 | 1 | 1 |
| 1 | 0 | 0 |
| 1 | 1 | 1 |

המשוואה האופיינית של פליפ פלופ D היא {\displaystyle Q({\text{next}})=D}.

ראו גם
------

* דלגלג (פליפ פלופ)
* טבלת אמת

הערות שוליים
------------

1. 1 2 3
הסופרת היהודיה ג'ודית מרטין (במרכז) עונדת את המדליה שקבלה ב-2005 מהנשיא ג'ורג' בוש
**המדליה הלאומית למדעי הרוח** (אנגלית: **National Humanities Medal**) היא מדליית הוקרה אמריקאית המוענקת החל משנת 1997 מדי שנה, למספר אנשים או קבוצות או ארגונים אשר תרמו תרומה יוצאת דופן להפצת הידע במדעי הרוח בקרב הציבור האמריקאי.

המדליה מוענקת על ידי הקרן הלאומית למדעי הרוח של ארצות הברית. היא נוסדה בשנת 1988 כמדליית צ'ארלס פרנקל, ובשנת 1997 שונה שמה למדליה הלאומית למדעי הרוח. לזוכים מוענקת מדליית ארד, שעוצבה על ידי דייוויד מקולי, בעצמו אחד ממקבלי המדליה עוד ב-1995, בשמה הראשון עדיין.

עם הזוכים במדליה נמנים ברנרד לואיס, אלי ויזל, גרטרוד הימלפרב, ריצ'רד פייפס, מידג' דקטר, ג'ויס קרול אוטס, האל הולברוק, ג'ון אפדייק, טום וולף, קווינסי ג'ונס, טוני מוריסון, גאריסון קיילור, ג'ון רולס, סטיבן ספילברג, פיליפ רות, מוזיאון נורמן רוקוול, דניאל הארון, פואד עג'מי, אלטון ג'ון ועוד.

ראו גם
------

* הרצאת ג'פרסון

קישורים חיצוניים
----------------

ויקישיתוף מדיה וקבצים בנושא **המדליה הלאומית למדעי הרוח** בוויקישיתוף
* 

* אתר האינטרנט הרשמי של המדליה הלאומית למדעי הרוח (באנגלית)
* רשימת הזוכים באתר הקרן הלאומית למדעי הרוח

הערות שוליים
------------

1. ↑  Johnson, Ted (September 23, 2022). [  Joe Biden Awards Elton John With National Humanities Medal At White House Concert]. Deadline Hollywood. Retrieved September 24, 2022
פירוש נוסף ערך זה עוסק במין של צמח מסוג אזובית במשפחת השפתניים; צמח תבלין. אם התכוונתם לענף בכימיה, ראו כימיה אורגנומתכתית.

**אוֹרֵגָנוֹ** (שם מדעי: *Origanum vulgare*), או בשמו העברי **אֲזוֹבִית פְּשוּטָה** הוא שיח רב-שנתי ממשפחת השפתניים. עלי האורגנו משמשים לתיבול ונפוצים מאוד במטבח הים-תיכוני בכלל והאיטלקי בפרט.

כמה זני אורגנו נפוצים באזור הים התיכון, וכולם מוגדרים כתבלין. צמח זה מושפע מאוד מתנאי אקלים, והקרקע בה הוא גדל. שלושה זנים עיקריים הנמצאים בשימוש נפוצים באירופה, בעיקר ביוון, בטורקיה, באיטליה ובחצי-האי הבלקני ובמערב אסיה.

מקור השם
--------

מקור השם origanum בשפה היוונית. orus=הר ו-ganus=שמחה, היינו: "שמחת ההר". ככל הנראה, היה השיח נפוץ על ההרים והגבעות. כבר בקרב היוונים והרומאים, זכה האורגנו למקום של כבוד כצמח מרפא מוביל (המילה vulgaris משמעה: נפוץ, עממי). היוונים נהגו לעטר את ראשי הזוגות הנישאים בענפי אורגנו כנגד עין הרע ולמזל טוב.

בימי הביניים ייחסו לצמח סגולות נוספות והשתמשו בו להגנה מפני כישוף.

אורגנו כתבלין
-------------

עוד בתקופה העתיקה, ביוון וברומא השתמשו באורגנו לתיבול מאכלים שונים. טעם האורגנו ארומטי, חם וקצת מריר. האורגנו משתנה בעוצמתו: איכות טובה היא חזקה ומרדימה את הלשון, אך אורגנו שהסתגל לאקלים קר יותר הוא בעל טעם מתון יותר.

ביחד עם ריחן (בזיליקום), האורגנו הוא מאפיין בולט של המטבח האיטלקי, בו הוא נחשב להכרחי, בכל הקשור לרוטבי עגבניות, ירקות מטוגנים ובשר על הגריל.
אורגנו יכול להתווסף לכבישת זיתים וצלפים, ובשונה מרוב צמחי התיבול האיטלקיים, מתאים גם למאכלים חריפים, הנפוצים בדרום איטליה.

במטבח הצרפתי משמש האורגנו אחד המרכיבים בתערובת התבלינים הרב דה פרובאנס, ויש לו חשיבות גם במטבח הספרדי והיווני.

### מאכלים שכיחים עם אורגנו

המנה המזוהה ביותר עם אורגנו היא הפיצה, הפופולרית בדרום איטליה כבר מאות שנים. בעבר השתמשו בבזיליקום וכיום משתמשים באורגנו. בנוסף הוא נפוץ ביותר ברוטבי פסטות שונים.

האורגנו המקסיקני בעל טעם חזק במיוחד, פופולרי במקסיקו ובדרום ארצות הברית. משתמשים בו לתיבול מאכלי צ'ילי ומנות מקסיקניות אחרות. לשימוש זה הוא מעורב עם סוגים שונים של פלפלי צ'ילי, פפריקה, כמון, שום מיובש ובצל.

אורגנו כצמח מרפא
----------------

בימי קדם נעשה בצמח שימוש נרחב לריפוי פצעים וחבלות וכן לריפוי של מחלות דרכי העיכול, מערכת הנשימה, כאבי שיניים, בעיות לב ולהרגעה. היוונים הקדמונים השתמשו באורגנו להכנת רטיות לטיפול בפצעים ובכאבי שרירים. הרפואה הסינית המסורתית משתמשת באורגנו להקלה על חום, הקאות, שלשול, צהבת וגירוד בעור.

| מיזמי קרן ויקימדיה |
| --- |
| ויקימילון ערך מילוני בוויקימילון: **אורגנו** |
| ויקישיתוף תמונות ומדיה בוויקישיתוף: **אזובית פשוטה** |
| ויקימינים טקסונומיה בוויקימינים: **Origanum vulgare** |

קישורים חיצוניים
----------------

* אורגנו, באתר אנציקלופדיה בריטניקה (באנגלית)
* אורגנו, באתר ITIS (באנגלית)

* אורגנו, באתר NCBI (באנגלית)

* אורגנו, באתר האנציקלופדיה של החיים (באנגלית)

* אורגנו, באתר Tropicos (באנגלית)

* אורגנו, באתר GBIF (באנגלית)

* אורגנו, באתר The Plant List (באנגלית)

* אורגנו, באתר IPNI (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551786805171
* GND: 4654531-1
* LCCN: sh96005072

 |


1. ↑  ניסים קריספל, **תבלינים טעם הטבע - הכל על צמחי תבלין ותבלינים בישראל**, ישראל: מורג, 2007, עמ' 144-145
**יאנינה לייציג'** (בגרמנית: **Janina Leitzig**; נולדה ב-16 באפריל 1999) היא כדורגלנית גרמנייה, המשחקת בעמדת השוערת בלסטר סיטי(אנ') מהסופר ליג האנגלית בהשאלה מבאיירן מינכן.

קריירת מועדונים
---------------

**הופנהיים**

לייציג החלה את קריירת הכדורגל שלה כשהצטרפה לקבוצת הנוער במועדון מינגולשהיים ממחוז קרלסרוהה(אנ') לפני שעברה למחלקת הנוער במועדון הופנהיים ב-2013. במשך שלוש שנותיה בקבוצת הנוער, הייתה לייציג חלק גם מקבוצת המילואים של הופנהיים, בה ערכה את הופעת הבכורה שלה ב-30 באוגוסט 2015, בניצחון 4:1 קבוצת המילואים של איינטרכט פרנקפורט. בעונות הבאות חלקה בקבוצה פחת, כשהיא משותפת ב-45 משחקים במשך מספר עונות.

לייציג ערכה את הופעת הבכורה שלה בבונדסליגה ב-3 ביוני 2018, בניצחון 4:0 על ורדר ברמן(אנ').

**באיירן מינכן**

לקראת עונת 2021/22 חתמה השוערת בבאיירן מינכן מהבונדסליגה. לייציג ערכה את הופעת הבכורה שלה במדי באיירן בסיבוב השני בגביע הגרמני, בניצחון 6:0 על אלבסברג(אנ'), ב-25 בספטמבר 2021. חודשיים לאחר מכן, ב-21 בנובמבר, ערכה את הופעת הבכורה בליגה במדי באיירן, בניצחון 3:0 על קארל צייס יינה(אנ').

בינואר 2023 נשלחה למועדון לסטר סיטי(אנ') מהסופר ליג האנגלית, בהשאלה עד תום העונה בכדי לאפשר לה לצבור זמן משחק. ב-15 בינואר ערכה את הופעת הבכורה שלה במועדון, בניצחון 3:0 על ברייטון(אנ') נגד מאמנה הקודם ינס שוייר(גר').

קריירה בינלאומית
----------------

ב-21 במאי 2016 ערכה לייציג את הופעת הבכורה שלה במדי נבחרת גרמניה עד גיל 17(אנ'), בניצחון 3:0 על רוסיה במסגרת יורו 2016 לנערות עד גיל 17(אנ'). את הופעתה השנייה במדי הנבחרת ערכה ב-7 באוקטובר 2016, בניצחון בשלב הבתים של גביע העולם לנערות עד גיל 17 שנערך בירדן.

ב-12 וה-18 בדצמבר 2018 ערכה לייציג את הופעותיה במדי נבחרת גרמניה עד גיל 19(אנ'), במוקדמות יורו 2018 לנערות עד גיל 19(אנ') בניצחונות על קוסובו ואירלנד.

חודשיים קודם לכן, ב-18 באוקטובר 2018, ערכה השוערת את הופעת הבכורה שלה במדי נבחרת גרמניה עד גיל 20(אנ'), בהפסד 2:0 לסרביה.

קישורים חיצוניים
----------------

* יאנינה לייציג, ברשת החברתית אקס (טוויטר)
* יאנינה לייציג, ברשת החברתית אינסטגרם
* פרופיל, באתר Soccerdonna (בגרמנית)
* פרופיל, באתר WorldFootball.net

הערות שוליים
------------

1. ↑  באיירן החתימה את לייציג, באתר באיירן
2. ↑  לייציג מושאלת ללסטר, באתר באיירן
3. ↑  דו"ח המשחק, באתר www.soccerdonna.de
כלב חולה בכלבלבת
**כלבלבת** (באנגלית **Canine Distemper**) היא מחלת יונקים קטלנית התוקפת בעיקר כלבים בחודשים הראשונים לחייהם (אך גם כלבים בוגרים עלולים להידבק). גורם המחלה הוא נגיף RNA מסוג ה Morbillivirus ממשפחת נגיפי החצבת, המועבר מכלב לכלב בעקבות מגע בהפרשות גוף. הווירוס חודר למערכות בגוף דרך דרכי הנשימה, מערכת העיכול ודרך מגע בעיניים. בשלב הדגירה המחלה אינה מורגשת, אך היא פוגעת, במהלך איטי, במערכת הנשימה, מערכת העצבים ומערכת העיכול. וירוס הכלבלבת מועבר באמצעות מגע פיזי וחשיפה להפרשות. בניגוד לכלבת, וירוס הכלבלבת אינו יכול להיות מועבר לבני אדם.

תסמיני המחלה
------------

תסמיני הכלבלבת מופיעים 14 עד 18 יום אחרי ההדבקה. מרגע התפרצות המחלה מהלכה מהיר, ותוך זמן קצר היא עלולה לגרום לנזק בלתי הפיך ואף למוות. תסמינים אפשריים הם איבוד תיאבון, חום גבוה, הפרשות נוזלים מהעיניים ומהאף, ושלשולים תכופים. במצבים כאלה, חשוב להגיע מיידית אל וטרינר לאבחון ולטיפול. בשלבים מתקדמים יותר של המחלה, כאשר ישנה פגיעה במערכת העצבים של בעל החיים עלולה המחלה לגרום לעוויתות, פרכוסים, חוסר קואורדינציה ואף שיתוק (חלקי או מלא). בשלבים סופניים שלה, עשויה המחלה לגרום לדלקת קטלנית במוח.

חשוב לדעת כי תסמיני המחלה תלויים בגזע הכלב, גילו וכמובן חוזקה של המערכת החיסונית. ישנם מקרים רבים בהם צלחו כלבים את מחלת הכלבלבת בגיל צעיר וסבלו מתסמינים בשלבים מאוחרים יותר לחייהם.

### אבחון המחלה

ישנן מספר שיטות לאבחון מחלת הכלבלבת אך לא תמיד עומדות השיטות לבדן ובמקרים מסוימים יש צורך ביותר מבדיקה אחת:

* בדיקת נוגדנים בדם - חיסרון של השיטה הוא נוגדנים המצויים מהחיסון ולא ניתן להבדיל בינם לבין נוגדני המחלה.
* בדיקת מיקרוסקופ - בדיקה היסטולוגית של רקמה לזיהוי גופיפים המצביעים על הימצאות המחלה
* דגימת נוזל מחוט השדרה

הטיפול במחלה
------------

לא מוכרת תרופה נגד הווירוס עצמו, והטיפול מתמקד בתמיכה בכלב במאבקו במחלה: סביבה נוחה, ניקוי הפרשות, מתן נוזלים, אנטיביוטיקה לטיפול בזיהומים משניים, סטרואידים, ויטמין C, ובשלבים מתקדמים של המחלה - תרופות להרגעת עוויתות. בשנים האחרונות התגלה כי ויטמין A והתרופה האנטי-ויראלית ריבָווירין יעילים בטיפול נגד כלבלבת. גם מרק עוף (שתיית מי המרק) עוזר לכלבים להתחזק.

תמותה
-----

רוב הכלבים שהתגלו בהם הסימנים הקליניים של הכלבלבת, ימותו ממנה. מיעוט ישרוד אך יסבול מתוצאותיה (בפרט, פגיעות במערכת העצבים כמו שיתוק חלקי או עוויתות). כלבים מעטים מאוד יחלימו לחלוטין.

מניעה
-----

ניתן למנוע את המחלה באמצעות חיסון. מומלץ לתת לכלב את חיסון הכלבלבת הראשון בגיל שמונה שבועות.

ראו גם
------

* כלבת

קישורים חיצוניים
----------------

ויקישיתוף מדיה וקבצים בנושא **כלבלבת** בוויקישיתוף
* מאמר של petclinic (בעברית).
* מאמר מאת ד"ר רון היינס (אורכב 22.04.2011 בארכיון Wayback Machine) (באנגלית)
* כלבלבת, באתר אנציקלופדיה בריטניקה (באנגלית)

הערות שוליים
------------

1. ↑  גלי מיכאלי, כלבלבת - מרפאה וטרינרית בחיפה - גלי מיכאלי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283361905171
* BnF: cb135093860 (data)
* GND: 4349365-8
* LCCN: sh85019596
* SUDOC: 050301810

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
נוף המלון
חדר האוכל במלון, 2010
**מלון הר הכרמל** (נקרא בהקמתו **מלון טלטש** ולאחר מכן נקרא **מגידו** ו**בנדורי**) היה בית מלון שנפתח בשנת 1935 ברחוב דרך הים 103 בשכונת כרמל מערבי בחיפה. המלון נוסד על ידי מרים מטילדה טלטש, ועוצב על ידי האדריכל לאופולד קרקואר. מבנה המלון הופקע מספר פעמים לשימושים שונים ושימש כבית הבראה של שירותי בריאות כללית. בשנת 2013 המלון נסגר בעקבות בניית מלונות חדשים באזור. מבנה המלון נחשב כאתר מורשת בישראל.

היסטוריה
--------

בשנת 1935, המלון נפתח בשם "מלון טלטש" בניהולה של מרים מטילדה טלטש, אלמנה שעלתה לארץ ישראל מווינה בשנת 1927. המלון נבנה לפי עיצובו של האדריכל לאופולד קרקואר, אשר טלטש גייסה כסף רב כדי להזמין אותו. המלון היווה פנינה ארכיטקטונית מפני שנבנה בשמונה חודשים וחצי בסכום של 30,000 ל"פ.

עם פרוץ מלחמת העולם השנייה בשנת 1939, הפקיעו הבריטים את המבנה והפעילו בו, בניהולו של ברנרד לו מונטגומרי, את המכללה לפיקוד ומטה של הכוחות הבריטיים. כמו כן, הבריטים הכריזו שאזור המלון הוא "אזור ביטחון". למרות שהמלון הופקע, טלטש המשיכה להפעיל אותו.

כשהבריטים עזבו את האזור, המלון שימש כמטה של ארגון ההגנה בחיפה בעת הקרב על חיפה במסגרת מלחמת העצמאות, וממנו יצאו כוחות חטיבת כרמלי למשימתם. בנוסף, בזמן המלחמה לנו ילדי קיבוץ עין גב ואימותיהם במסגרת פעילות של ועד הקהילה העברית. בתקופות המלחמה המלון שימש גם כמעון לעולים שעלו במסגרת העלייה ההמונית.

לאחר שהמדינה עזבה את המלון, טלטש, שהייתה מבוגרת מידי לניהול המלון, מכרה את הנכס לקבוצת משקיעים אשר נתנו לו את השם "מגידו". החל משנת 1956 עד שנת 1984, שימש מבנה המלון כבית הבראה של שירותי בריאות כללית בשם "בנדורי".

שם המלון שונה ל"מלון הר הכרמל", אך לא הצליח להגיע לשגשוג בעקבות בניית מלונות חדשים במקומות טובים יותר, ולכן בשנת 2013 נסגר. נכון לשנת 2023 מבנה המלון נטוש ושומם.

שירותי המלון
------------

המלון, המשקיף אל יערות הכרמל ומפרץ חיפה, הציע בשנותיו הראשונות אולם אירועים וחדר אוכל גדול במיוחד, שלתקופה היה מקום התכנסות לאירועים ומסיבות. בשנותיו המאוחרות המלון הציע חדרים מרווחים, מסעדה, ספא, מועדון בריאות וספורט, מרפסות שיזוף ובריכה.

אירועים וציוני דרך
------------------

* בזכות הפעילות הרבה במלון, פותח האזור באמצעות סלילת כביש ממרכז הכרמל והפעלת שירות מוניות סדיר.
* בפסח 1954, חזן המלון בליל הסדר היה אברהם וילקומירסקי.
* פסטיבל הסרטים הבינלאומי חיפה, פסטיבל הסרטים הראשון של מדינת ישראל, נערך לראשונה במלון.
* הקליפ לשיר "עולה ויורד" בביצוע נעם רותם ובכיכובו של ליאור דיין צולם במלון.

### פרשת האנטנות הסלולריות

בשנת 2005, הוצבו על גג המלון אנטנות סלולריות, כאשר חלק מהן הוצבו באופן חוקי וחלק לא. בעקבות הצבת האנטנות תושבי האזור יצאו להפגנה, כמו כן ירד ערך הדירות.

ראו גם
------

* נוף חנה

קישורים חיצוניים
----------------

ויקישיתוף מדיה וקבצים בנושא **מלון הר הכרמל** בוויקישיתוף
* מלון הר הכרמל, באתר גוגל מפות
* סיבוב במלון טלטש הנטוש – 80 שנה להקמתו, באתר חלון אחורי
* סרטון המציג את המלון הנטוש, באתר יוטיוב

הערות שוליים
------------

1. ↑  מגידו ייפתח במאי, בעיתון מעריב, 20 באפריל 1950
2. ↑  הר הכרמל, באתר יוטיוב, 13 במרץ 2013
3. ↑  חזנים מבוקשים לעשות סדר, מ. שמריהו, בעיתון מעריב, 12 באפריל 1954
4. ↑  קליפ השיר "עולה ויורד", באתר יוטיוב
5. ↑  חיפה: תושבים הפגינו נגד האנטנות הסלולריות, טלי יצחקי ורענן בן צור, באתר ynet‏, 15 באפריל 2005
6. ↑  בני זוג מחיפה דורשים פיצוי על ירידת ערך דירתם בשל האנטנות הסלולריות, אורית בר-גיל, באתר גלובס, 28 בספטמבר 2005
הרב פרופסור **שמואל אביטל** (24 בספטמבר 1915 – 17 בינואר 2001) היה מתמטיקאי ומחנך ישראלי. הוא נמנה עם סגל הטכניון ופעל לקידום הוראת המתמטיקה בישראל.

קורות חיים
----------

אביטל נולד בעיר ברודי. בצעירותו הוסמך לרבנות בבית מדרש תחכמוני בוורשה, סיים את לימודי התואר הראשון במחזור הראשון של החוג למתמטיקה באוניברסיטה העברית ועשה דוקטורט בחינוך מתמטי באוניברסיטת טורונטו בקנדה. הוא לימד במשך 20 שנה בבית ספר התיכון בסמ"ת בחיפה. בשנת 1968 הצטרף לסגל הטכניון במחלקה להוראת מדעים ובשנים 1974 עד 1976 עמד בראשה.

הוא ייסד את כתב העת "גליונות חשבון" - רבעון לתלמידי המתמטיקה, ושימש כעורכו כשלושים שנה. הוציא ספר חידות מתמטי בשם "מתמטיקה בהנאה" בהוצאת עם עובד.

לזכרו מוענק פרס אביטל לעידוד מצוינות בהוראת המתמטיקה. בתו ענת רפאלי היא פרופסור בטכניון.

אביטל נפטר ב-17 בינואר 2001, ונקבר בבית העלמין שדה יהושע בחיפה.

קישורים חיצוניים
----------------

* שמואל אביטל 1915-2001
* שמואל אביטל (1915-2001), דף שער בספרייה הלאומית

הערות שוליים
------------

1. 1 2 3  שמואל אביטל באתר GRAVEZ
2. ↑  קול קורא להגשת מועמדות לפרס על שם פרופ' שמואל אביטל ז"ל לעידוד מצוינות בהוראת המתמטיקה.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007446818905171
* ISNI: 0000 0000 6976 523X
* LCCN: n89664423
* NTA: 130165891
* RERO: 02-A013176188
* VIAF: 57211202
* WorldCat: lccn-n89664423

 |
תבנית {{מוזיקאי}} ריקה מתוכן. יש להזין פרמטרים בערך או בוויקינתונים. 
**גבריאל (בן-יעקב) יעקובסון** (7 במאי 1923, ברלין – 19 במאי 1948, ירושלים) היה מלחין ישראלי, יליד גרמניה.

קורות חיים
----------

גבריאל יעקובסון נולד למשפחה יהודית אמידה בברלין, ונשלח עם "עליית הנוער", דרך שוודיה, לפלשתינה-א"י. יעקובסון הגיע לארץ ב-1939, הצטרף להכשרה, תחילה בקבוצת משמרות ולאחר מכן במעלה החמישה. הקרבה לירושלים אפשרה ליעקובסון להתחיל את לימודיו בקונסרבטוריון הארצישראלי. כשהקימו חבריו לקבוצה את קיבוץ גזר ב-1945, נשאר יעקובסון בירושלים אך שמר על קשר הדוק עם חבריו. לאחר סיום לימודיו פעל בירושלים ובקיבוצים בסביבתה כמורה וכמלחין. עם פרוץ מלחמת העצמאות הוא גויס, ונפל בקרב על העיר העתיקה ב-19 במאי 1948. לאחר המלחמה הקימו חבריו לקיבוץ קרן להוצאה-לאור של יצירותיו, ופעלו לביצוען בקונצרטים ולשידורן ברדיו.

יצירתו
------

יעקובסון השתייך, כמו רוברט סטארר וצבי אבני, לדור הראשון של מלחינים אשר עלו לארץ בגיל צעיר ועברו את עיקר הכשרתם המוזיקלית והאמנותית בארץ. כתיבתו מפגינה שליטה סגנונית מעמיקה: עיבודיו ושיריו למקהלה (לטקסטים מישעיה ומקהלת) מודאליים, מלאי פאתוס וניכר כי נכתבו בתוך האקלים האמנותי בישראל של ראשית שנות הארבעים. לעומתם, השירים לקול ופסנתר ממשיכים את מסורת הליד הגרמני - הן בשפתם והן במקורות ההשראה שלהם (מן השירה הגרמנית והסינית), וביצירותיו הכליות הוא נאו-קלאסיציסט מובהק.

### בין יצירותיו

* שלישייה לאבוב, קלרנית וקרן (בלתי גמורה. שני פרקים - אדג'יו ואלגרו - פורסמו ב-1954, ופרק מינואט שלא הושלם - אבד)
* סונטה לכינור ופסנתר (אבדה)
* סונטה סולו לכינור (אבדה)
* שירים לקול ופסנתר (ראו אור בדפוס)
* שירים למקהלה (ראו אור בדפוס)
* מוזיקה למחזה "דוד מלך ישראל" של יעקב כהן (תיאטרון הנוער "במתנו" בתל אביב, מרץ 1948) (אבדה)
* תמונות-רחוב לפסנתר (מתוכה פורסם קטע אחד ב"גווילי אש" של משרד הביטחון)
* רביעיית מיתרים (הוקלטה בשנת 1956 אך תוויה אבדו. הפרטיטורה שועתקה מההקלטה על-ידי החוקר אלון שב והיצירה המשוחזרת בוצעה מחדש על-ידי רביעיית כרמל ב-2023).



 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"גבריאל יעקובסון"**.
**דייגו ביססוואר** (בהולנדית: **Diego Biseswar**; נולד ב-8 במרץ 1988) הוא כדורגלן סורינאמי-הולנדי, המשחק בעמדת הקשר.

קריירת מועדונים
---------------

ביססוואר, נולד באמסטרדם להורים סורינאמי. ביססוואר, התחיל לשחק כדורגל בקבוצת הילדים דווס וכעבור שנה הצטרף לזו של אייאקס. בהמשך, שיחק בקבוצות הנוער של טלסטאר ופיינורד.

ב-29 באוקטובר 2004, ביססוואר חתם לשלוש שנים בפיינורד. כשנה לאחר מכן, הושעה מהגביע עקב הטענה ששיחק גם עבור קבוצת נעוריו "דווס" במקביל. ב-22 במאי 2005, ביססוואר ערך את הופעת הבכורה שלו בפיינורד בניצחון 3-6 נגד דן האג. ב-20 בנובמבר, ביססוואר הבקיע את שער הבכורה שלו בקריירה בניצחון נגד אודה. ב-18 בפברואר 2006, הורחק במשחק הליגה נגד אייאקס.

בקיץ 2006, ביססוואר הושאל להראקלס אלמלו על מנת לצבור דקות משחק. בקיץ 2007, ביססוואר הושאל לדה חראפסחאפ. ב-2 בפברואר 2008, ביססוואר ערך את הופעת הבכורה שלו בקבוצה בתיקו 1-1 נגד אקסלסיור רוטרדם. בסיום העונה, חזר לפיינורד.

בינואר 2012, ביססוואר עבר חתם לארבע וחצי שנים בקייסריספור מליגת העל הטורקית תמורת כ-200 אלף אירו. ב-8 בינואר 2012, ביססוואר ערך את הופעת הבכורה שלו בקבוצה בהפסד 1-0 לאנטליהספור ושלושה ימים לאחר מכן, הבקיע את שער הבכורה שלו בקבוצה בניצחון 0-1 נגד אקהיסאר בלדייספור.

ביוני 2016, ביססוואר חתם בפאוק סלוניקי מליגת העל היוונית. ב-3 באוגוסט 2016, ביססוואר ערך את הופעת הבכורה שלו בקבוצה בהפסד 2-1 לאייאקס במסגרת מוקדמות ליגת האלופות. ב-11 בספטמבר 2016, ביססוואר הבקיע את שער הבכורה שלו בקבוצה בניצחון 1-2 נגד פנאטוליקוס. ב-6 במאי 2017, הבקיע בניצחון בגמר הגביע נגד א.א.ק. אתונה. בעונת 2018/2019, ביססוואר רשם את עונת השיא שלו בקריירה, בה רשם 8 שערי ליגה ב-27 משחקי ליגה. בעונה זו, זכתה פאוק בדאבל הראשון בהיסטוריה שלה ובאליפות הראשונה מזה 34 שנים.

ב-19 בינואר 2021, ביססוואר הושאל לאפולון לימסול מליגת העל הקפריסאית.

קריירה בינלאומית
----------------

בצעירותו, ביססוואר שיחק בנבחרות הצעירות של הולנד.

ב-27 במרץ 2021, ביססוואר ערך את הופעת הבכורה שלו בנבחרת סורינאם, בניצחון 0-6 נגד ארובה. ביססוואר, נכלל בסגל הנבחרת לקראת גביע הזהב 2021.

תארים
-----

פאוק סלוניקי
* ליגת העל היוונית: 2018/2019
* הגביע היווני: 2016/2017, 2017/2018, 2018/2019

קישורים חיצוניים
----------------

ויקישיתוף מדיה וקבצים בנושא **דייגו ביססוואר** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת סורינאם – גביע הזהב 2021** |
| --- |
| 1 האהן • 
2 דנקרלוי • 
3 קלייבר • 
4 מאלון • 
5 האפס • 
6 קולוויק • 
7 יוזפזון • 
8 אלברג • 
9 האסלביינק • 
10 ורווי • 
11 בקר • 
12 ניבטה •
13 קוהינור • 
14 אדוארד •
15 דונק •
16 דונלד •
17 אפאי •
18 לירדם •
19 אמופרי •
20 פלייטר •
21 ביססוואר •
22 קומבליוס •
23 קורט •
מאמן: חורה | סורינאםסורינאם |
המוזיקה הגאורגית היא בעלת היסטוריה עשירה, הידועה כמסורת הפוליפונית הקדומה ביותר בעולם הנוצרי.
גאורגיה ממוקמת על גבול אירופה ואסיה, מה שהופך אותה לביתם של מגוון סגנונות שירה עם תערובת של פוליפוניה מקומית, מונופוניה ומוזיקה קלאסית אירופאית.

המוזיקה הגאורגית מתחלקת לכמה סגנונות עיקריים:

* **מוזיקה גאורגית עממית**
* **מוזיקה אורבנית**
* **מוזיקה קלאסית**

מוזיקה עממית
------------

המוזיקה העממית של גאורגיה ידועה בעיקר במסורת עשירה של פוליפוניה ווקאלית, ואת שיריה מלווים כלי נגינה גאורגים מקומיים כמו פנדורי, סלמורי, צ'ונגרי ועוד.

מקובל במוזיקולוגיה בת זמננו כי הפוליפוניה במוזיקה הגאורגית קדמה להופעת הנצרות בגאורגיה (תחילת המאה ה-4 לספירה). הפוליפוניה הגאורגית מבוססת על שימוש נרחב בהרמוניות דיסוננטיות חדות (שניות, רביעיות, שביעיות, תשיעיות). בגלל השימוש הנרחב באקורד הספציפי המורכב מהרביעי והשני על גבי הרביעי (C-F-G), מייסד האתנומוזיקולוגיה הגאורגית, דימיטרי אראקישווילי כינה אקורד זה "השילוש הגאורגי". המוזיקה הגאורגית ידועה גם במודולציות צבעוניות ובשינויי מפתח יוצאי דופן.

מוזיקה אורבנית
--------------

המוזיקה האורבנית החלה ברגע שהערים הראשונות הופיעו בגאורגיה. טביליסי הפכה לבירת גאורגיה במאה החמישית, ונודעה כמרכז התרבותי של הקווקז. טביליסי הייתה על הנתיבים החשובים שחיברו את המזרח עם המערב, כמו גם את הצפון עם הדרום.
מיקום אסטרטגי זה משך אליו קבוצות אתניות שונות, בעיקר ארמנים ואזרים שהצטרפו לאוכלוסייה הגאורגית.

משנת 1555 הייתה ממלכת כארתלי-קאחתי נתונה להשפעה פרסית שגרמה לפריחתם של אמנים ארמנים בטביליסי שהחלו ליצור מוזיקה בסגנון באיאתי (מקאם) ואליהם הצטרפו גם אמנים גאורגים מקומיים אשר יחד יצרו סגנון מוזיקלי ייחודי לגאורגיה, האמן המפורסם ביותר באותה תקופה היה סאיאת נובה.

בתחילת המאה ה-19 סופחה גאורגיה לאימפריה הרוסית, ולאחר שנוצרה סוגה מוזיקלית ייחודית בגאורגיה, תקופה זו הייתה שיא הפריחה של הז'אנר בגאורגיה.

בתקופה זו הולחן בטביליסי ה"שלאחו" (קינטאורי) שהפך למנגינה עממית פופולרית בקרב כל עמי הקווקז, נוצרו השירים "Ar Viqnebi me is loti", "Chemo Sicockle", "Maxinji Var","Grzoba Rogor Dagiamo" ועוד, שהוקלטו בצורה מקצועית במאה ה-20 וה-21 והפכו לשירי עם מפורסמים של העם הגאורגי.
בתקופת ברית המועצות נוצר בגאורגיה עוד שיר פופולרי בסגנון הז'אנר, "Dolya Vorovskaya". מילות השיר ברוסית, והוא מדבר על חיי הפשע בברית המועצות וברחובות טביליסי. לשיר הוקלטו עשרות גרסאות בשפות שונות, והוא נחשב ללהיט בכל ארצות ברית המועצות לשעבר.

חלק מהמבצעים המפורסמים של הז'אנר בימינו הם קקולי גוריאלשווילי, שבי קורן, ליילה תודאדזה וללה צורצומיה.

כלי הנגינה העיקריים בסגנון זה הם דודוקבי, גרמון, דולי, קלרינט, ואורגן חשמלי המסונתז למקצב 6/8.

ז'אנרים מוזיקליים בעלי קווי דמיון למוזיקה האורבנית הגאורגית הם הרביז הארמני, מוגהאם אזרי והארבסק הטורקי.

מוזיקה קלאסית
-------------

בחלקה השני של המאה ה-19 הגיע לגאורגיה סגנון מוזיקלי פופולרי חדש. זו הייתה מוזיקה קלאסית אירופאית, שהתבססה על שלישיות מקבילות והרמוניות משולשות.
לפתיחת האופרה בגאורגיה בשנת 1850 הייתה השפעה עמוקה על החברות העירוניות הגאורגיות ועד מהרה הסגנון הפך לפופולרי מאוד.
הסגנון האירופי של המוזיקה הגאורגית מורכב משני ז'אנרים: (1) מקהלת קאפלה השרה בשלושה חלקים ווקאלים, ו-(2) שירת סולו (או שלושה חלקים) בליווי כלי נגינה (בדרך כלל גיטרה או פסנתר).

קישורים חיצוניים
----------------

ויקישיתוף מדיה וקבצים בנושא **מוזיקה גאורגית** בוויקישיתוף
**רן רול** (נולד ב-17 בנובמבר 1987) הוא כדורגלן ישראלי המשחק בעירוני מודיעין בעמדת הקשר ההתקפי והחלוץ.

קריירה
------

רול התחיל את הקריירה שלו במחלקת הנוער של הפועל חיפה והיה שותף לזכייה ההיסטורית של קבוצת הנוער באליפות לצידם של שחקנים כגון שמעון הרוש, אושרי רואש, רן אבוקרט, עודד אלקיים, רן יצחק ועוד. בקיץ 2006 הושאל להפועל מקר מליגה א' על מנת לצבור דקות משחק. במדי מקר כבש 7 שערים ב-24 הופעות. את העונה שלאחר מכן התחיל בהפועל חיפה ולקראת סיום חלו העברות של הקיץ הוא הושאל למכבי עירוני קריית אתא מהליגה הארצית והיה גורם מרכזי בעלייה של הקבוצה לליגה הלאומית. בעונת 2008/2009 חזר להפועל חיפה עימה עלה לליגת העל לאחר 4 שנים בליגה הלאומית.

בקיץ 2009 שוחרר רול מחיפה וחתם בעירוני קריית שמונה שירדה לליגה הלאומית אך הוא לא מצא את מקומו ובינואר של אותה עונה הצטרף למ.כ. נצרת עילית.

בקיץ 2010 עבר למכבי אחי נצרת בה הבקיע 4 שערים בליגה ו-3 נוספים בגביע הטוטו.

בקיץ 2011 עבר לשחק לראשונה בקריירה שלו בליגת העל כאשר חתם בבני סכנין. ב-20 באוגוסט 2011 ערך את הופעת הבכורה שלו בליגה בהפסד 2–4 להפועל ראשון לציון. בתום העונה חתם לקדנציה שנייה בנצרת עילית במדיה שיחק בכל משחקי הליגה באותה עונה והיה מלך השערים של הקבוצה עם 11 שערים, אך לא זכה לעלות עם הקבוצה לליגת העל.

בקיץ 2013 הצטרף למכבי נתניה שירדה לליגה הלאומית ובתום העונה חגג עימה עלייה לליגת העל אחרי שנה אחת בלאומית ואף עלה עימה לגמר גביע המדינה בו הפסידה 0–1 בהארכה לעירוני קריית שמונה. גם בעונה שלאחר מכן המשיך רול בקבוצה בניגוד לשחקנים רבים שעזבו אותה. ב-26 בינואר 2015 הבקיע את שער הבכורה שלו בליגת העל בניצחון 0–2 נגד בית"ר ירושלים.

ב-24 באוגוסט 2015 שב לליגה הלאומית כאשר חתם בהפועל רמת-גן גבעתיים. ב-5 ביולי 2016 חתם רול בעירוני נשר, העולה החדשה לליגה הלאומית.

ב-30 באוגוסט 2017 חתם במכבי הרצליה.

ב-9 ביולי 2018 חתם בהפועל אום אל-פחם מליגה א'.

ב-18 ביולי 2019 רול חתם בבית"ר נורדיה ירושלים.

ב-10 בפברואר 2020 רול חתם במ.ס. טירה.

ב-21 ביולי 2021, רול חתם בעירוני טבריה במרץ 2022 העפיל עם טבריה לליגה הלאומית. ב-21 ביוני 2022 חתם בצעירי טייבה.

ב-10 בינואר 2023 חתם רול בעירוני מודיעין

תארים
-----

הפועל חיפה
* הליגה הלאומית: 2008/2009

מכבי נתניה
* הליגה הלאומית: 2013/2014

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  דניאל סיילן, ‏רן רול חתם בהפועל רמת גן: הגעתי לבית חם, באתר ONE‏, 24 באוגוסט 2015
2. ↑  דורון בן דור, ‏נשר ממשיכה להתחזק: רן רול חתם לעונה אחת, באתר ONE‏, 5 ביולי 2016
3. ↑  אסף שטיינר, ‏הקשר רן רול חתם במכבי הרצליה לעונה אחת, באתר ONE‏, 30 באוגוסט 2017
4. ↑  קובי פורטל ושלומי והבה, רן רול חתם באום אל פאחם, 9 ביולי 2018, באתר דאבל פס
5. ↑  לירן ביטון, פרסום ראשון: רן רול חתם בבית"ר נורדיה, באתר גולר, 18 ביולי 2019
6. ↑  דאפר מחאמיד, רן רול חתם במועדון ספורט טירה, באתר דאבל פס, 10 בפברואר 2020
7. ↑  מיכאל וייסרמן, הצהרת כוונות: תורג'מן, גרשומוב, בן לולו, אסמרה ומוניס חתמו בעירוני טבריה, באתר דאבל פס, 21 ביולי 2021
8. ↑  יונתן גינזבורג, ‏חיזוק לעירוני מודיעין: רן רול חתם במועדון, באתר ONE‏, 10 בינואר 2023
שער המהדורה העברית
**פרשווטר** הוא המחזה היחיד שכתבה וירג'יניה וולף. זוהי קומדיה בשלוש מערכות שנכתבה ב-1923. בינואר 1935 שִכתבה וולף את הגרסה הגולמית שכתבה תריסר שנים קודם לכן, ופרשווטר הומחז לראשונה ובפעם היחידה במהלך חייה של המחברת, בסטודיו של אחותה, הציירת ונסה בל, בפני חברי קבוצת בלומסברי ואחרים. ארבעים ושמונה שנים מאוחר יותר, בהתכנסות צנועה באוניברסיטת ניו יורק, הוצג 'פרשווטר' בשנית (אם כי באופן מאולתר למדי) בידי המחזאי הרומני-צרפתי אז'ן יונסקו, הסופרת היהודייה נטלי סארוט והסופר והבמאי הצרפתי אלן רוב גרייה.

החל ביום פטירתה של וולף ב-1941, ועד למות בעלה, הסופר והמו"ל לאונרד וולף ב-1969, היה 'פרשווטר' בחזקת נעדר, זיכרון עמום וקצר שנשאו עימם שמונים האורחים שנכחו בהופעה.
מספר שנים בטרם הלך לאונרד וולף לעולמו, הוא ניסה לאתר את כתב היד המקורי, אולם המחזה אותר רק ב-1969 בביתם של הזוג, מעט לאחר מותו. הוא ראה אור ב-1976, בהוצאת Harcourt Publishers.

עלילה
-----

עלילת המחזה מתרחשת בבית דימבולה לודג', שבכפר הבריטי הציורי פרשווטר, שבקצה חלקו המערבי של האי וייט. זהו ביתה של ג'וליה מרגרט קמרון הצלמת הוויקטוריאנית ודודתה מדרגה שנייה של וירג'יניה וולף. וולף, מביאה ב'פרשווטר' את רשמיה מן הדמויות הססגוניות שהקיפו את דודתה, המשורר אלפרד טניסון, המלכה ויקטוריה, השחקנית אלן טרי ועוד – ומציגה תמונה סאטירית, חדה ומפוכחת של הלך הרוח התרבותי והחברתי, כפי ששרר באליטה הרוחנית של התקופה הוויקטוריאנית.

הכרה
----

למרות שהיצירה נחשבה לקלה ולא יועדה לפרסום, ואולי ניתנה לביטול בקלות כקלת דעת, היא קיבלה משמעות גדולה יותר כשהיא ממוקמת בהקשר הרחב יותר של עבודתה והשקפותיה של וולף. שכן מתחת לאלמנטים הקומיים, יש חקירה של חילופי דורות וחופש אמנותי. גם קמרון וגם וולף נלחמו נגד הדינמיקה המעמדית והמגדרית של הוויקטוריאניות והמחזה מציג הקשרים גם למחזה "מגדלור" וגם לעבודתה "חדר משלו" שבאו בהמשך. טיסתה של אלן לבלומסברי מסמלת חופש מהפטריארכיה.

תרגומים לעברית
--------------

פרשווטר (1923, Freshwater) - עברית: יהודה ויזן, דחק לספרות טובה, עמדה, תש"ע, 2010

קישורים חיצוניים
----------------

* פרשווטר, המחזה המלא (גרסה ללא הערות), באתר וואלה!
**ג'רולמו הקדוש** (**הירונימוס הקדוש**) (באיטלקית: **San Gerolamo**) המכונה גם **ג'רום הקדוש כותב** הוא ציור שמן של האמן קאראווג'ו שצויר בשנת 1605 לערך. היצירה מוצגת בגלריה בורגזה שברומא. גרסה מאוחרת יותר של יצירה זו – **הירונימוס הקדוש כותב** מוצגת בוולטה שבמלטה, וגרסה דומה **הירונימוס הקדוש במדיטציה** מוצגת במנזר מונטסראט שבספרד.

התקופה בה צייר קאראווג'ו את היצירה, הייתה זמן קצר לאחר שיא מאבק בין הפרוטסטנטיזם לכנסייה הקתולית. בעוד שהפרוטסטנטים תמכו בתרגום התנ"ך לשפות מקומיות, הקתולים תמכו בשימוש הוולגטה – הגרסה הלטינית של התנ"ך שתורגמה מיוונית על ידי הירונימוס הקדוש במאה הרביעית. מסיבה זו רכש שיפיונה בורגזה את היצירה מיד לאחר מינויו לחשמן על ידי דודו, האפיפיור פאולוס החמישי.

בתקופה שקדמה לרפורמציה נהגו לצייר את הירונימוס עם אריה כחיית מחמד וכובע של קרדינל (כגון ציוריהם של אלברכט דירר ואנטונלו דה מסינה המציגים את הירונימוס כקרדינל עשיר), אולם לאחר הרפורמציה שונתה הגישה ובפסלו של ברניני, כמו גם בציורו של קאראווג'ו מצויר הירונימוס כאדם רזה וזקן. קאראווג'ו השתמש באותו דוגמן בו השתמש בציירו את אברהם. הירונימוס יושב בתמונה ומתלבט בקוראו את התנ"ך בעוד ידו מורמת, מוכנה להמשיך לכתוב. על ספר נוסף הנמצא על השולחן מצויה גולגולת (המקשרת את הצופה לרזונו השלדי כמעט של הירונימוס), והמזכירה לצופה כי המוות יגיע לכל אדם (ממנטו מורי) בניגוד לתנ"ך שהוא נצחי.

קישורים חיצוניים
----------------

ויקישיתוף מדיה וקבצים בנושא **הירונימוס הקדוש כותב** בוויקישיתוף

| קאראווג'ו |
| --- |
| יצירותיו | ארוחת ערב באמאוס • בכחוס • בכחוס החולה • דוד עם ראשו של גוליית • הירונימוס הקדוש כותב • יהודית והולופרנס • מאסרו של ישו • מגדת העתידות • מדוזה • המדונה של עולי הרגל • המוזיקאים • המרמים במשחק הקלפים • נער עם סל פירות • נער הננשך על ידי לטאה • סלסלת פירות • עקדת יצחק • עריפת ראשו של יוחנן המטביל • שבעת מעשי החסד • שלומית עם ראש יוחנן המטביל (לונדון) |  |
| ראו גם | בארוק • גלריה בורגזה • גלריית אופיצי |
כתבת טלוויזיה מתחנת CN8 מסקרת את פיצוץ הגז ברשת "Petco",‏ 2005
**כַּתָּב** הוא עיתונאי העוסק באיסוף חדשות והפיכתן לידיעה באמצעי תקשורת שהוא עובד למענו: עיתון, רדיו, טלוויזיה וכדומה. באמצעי תקשורת גדולים מוקצה לכתב תחום סיקור מסוים, כגון ענייני צבא (כתב צבאי), ענייני כלכלה (כתב כלכלי), ענייני פלילים (כתב לענייני פלילים) ועוד. חלוקה אחרת היא לפי אזור גאוגרפי: כתב בנגב, כתב בלונדון וכן הלאה.

הכתב מופקד על איסוף ידיעות מהשטח, על פי הנחיה ספציפית של העורך, המבקש ידיעה בנושא מסוים; ביוזמת הכתב, בהתאם למנדט הכללי שיש לו בתחום פעולתו; בעקבות הודעה לעיתונות הנשלחת אליו; או ביוזמת הציבור, הפונה לכתב ומסב את תשומת לבו לנושא בעל עניין.

הידיעה שמסר הכתב מועברת למערכת, שם היא עוברת שלבים שונים של עריכה (עריכה עניינית ולשונית) ולעיתים משולב מידע שהגיע מכתבים אחדים לכלל ידיעה אחת. בדרך כלל מצוין שמו של הכתב על ידיעה שמסר.

כתב שטח
-------

**כתב שטח** (קורספונדנט) הוא עיתונאי המעביר מידע עדכני ממקומות מרוחקים למערכות אמצעי התקשורת הקשורים אליו: עיתון, טלוויזיה, רדיו ואינטרנט. הוא מהווה מקור חשוב להצגת מידע באמצעי התקשורת. המדווח הנמצא במקום התרחשות נמצא לעיתים בסכנה.

ההבדל בין כתב לבין כתב שטח הוא בכך שכתב השטח נוהג לצרף לדיווח התרשמות אישית ממה שהוא צופה. לעומתו, הכתב עוסק בתיאור העובדות בלבד.

מקור השם קורספונדנט הוא מהנוהג שהיה בזמנו באירופה לשלוח מידע מעין זה באמצעות רשתות הדואר.

 ערך מורחב – **היסטוריית העיתון**  

מבחינים בסוגים שונים של כתבי שטח:

* קורספונדנט מלחמה יוצא לאזורי לחימה. מקובל כי יצא לשם עיתונאי המכיר את אתרי הלחימה ואת השותפים בלחימה ויכול לספק פרשנות.
* קורספונדנט זר המעביר מידע ממדינה זרה.
* בבריטניה, הכוונה בקורספונדנט היא למומחה בתחום מסוים כגון בריאות, לעומתו הכתב מוסר מידע ללא הכרת הרקע של הידיעה.

תיאור עבודתו של קורספונדנט מופיע בספרו של ז'ול ורן "מיכאל סטרוגוב". מתוארת מלאכתם של שני קורספונדנטים בימי הפלישה הטטרית לסיביר וניתוקה מעיר הבירה. שליח הצאר יוצא בשליחות לסיביר ושני הקורספונדנטים יוצאים בעקבותיו.

ראו גם
------

* כתב צבאי
* עורך

קישורים חיצוניים
----------------

ויקישיתוף מדיה וקבצים בנושא **כתב** בוויקישיתוף
* אתר למנויים בלבד יואב כהן, משחק תפקידים | "הסוד הוא להשיג את דריסת הרגל": איך מגיעים להיות כתב חדשות?, באתר TheMarker‏, 21 ביוני 2022

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph207651

 |
**הנסיכה לאלה ח'דיג'ה ממרוקו** (נולדה ב-28 בפברואר 2007) (נקראת גם ח'דיג'ה בת מוחמד השישי בן חסן השני) היא בתם הצעירה של מלך מרוקו מוחמד השישי ואשתו לשעבר, הנסיכה לאלה סלמא. אחיה הבכור של לאלה ח'דיג'ה הוא מולאי חסן, יורש העצר של מרוקו. ח'דיג'ה היא בת לשושלת העלווית, שושלת המלוכה השולטת במרוקו מהמאה ה-16.

הנסיכה לומדת בבית ספר יוקרתי הנמצא בארמון המלכותי ברבאט, בו לומד גם אחיה הבכור. היא לומדת מספר רב של שפות: ערבית, צרפתית, ספרדית, רוסית, אנגלית וסינית.

ביוגרפיה
--------

לכבוד הולדתה בשנת 2007, המלך מוחמד השישי העניק חנינה מלכותית לקצת פחות מתשעת אלפים עצורים. בנוסף, עם הולדתה נורו 21 כדורי תותח לאות שמחה.

ביוני 2009 ביקרה בתוניסיה עם אמה.

בספטמבר 2011, נערך טקס רשמי, בהשתתפות המלך חסן השישי, עם הליכתה לבית הספר הנסיכותי בארמון המלכותי ברבאט, בו לומד גם אחיה הבכור. המלך ביקר במתקני בית הספר הנסיכותי והשתתף בשיעור להוראת הקוראן. בנוסף, היה נוכח בשיעור הראשון של הנסיכה וחבריה לכיתה, של ערבית וצרפתית.

ביוני 2016, במהלך טקס סיום שנת הלימודים בבית הספר מאולאוויה בארמון המלכותי ברבאט, העניק לה אביה המלך את פרס המצוינות של בית הספר.

ב-2018 התגרשו הוריה והיא החלה לתפוס מקום בהופעות פומביות, מכיוון שאמה, הנסיכה לאלה סלמא הפסיקה להופיע בציבור לצדו של המלך. 

בפברואר 2019, התלוותה לאביה ואחיה בטקס קבלת הפנים הרשמית לכבוד מלכי ספרד, המלך פליפה השישי והמלכה לטיסיה בכיכר אל משור בארמון רויאל ברבאט.

בדצמבר 2019, השתתפה בטקס חנוכת גלריית הזוחלים האפריקניים בגן החיות של רבאט.

באוגוסט 2023, בגיל 16, הופיעה בחגיגות לרגל יום השנה ה-19 של עליית אביה לכס המלוכה. במעמד זה היא נשאה נאום פומבי ראשון. הייתה זו הופעה פומבית ראשונה מאז 2019.

לאלה ח'דיג'ה לומדת בקולג' המלכותי של רבאט.

קישורים חיצוניים
----------------

ויקישיתוף מדיה וקבצים בנושא **הנסיכה לאלה ח'דיג'ה ממרוקו** בוויקישיתוף

הערות שוליים
------------

1. ↑  Paris Match royal blog (אורכב 23.03.2012 בארכיון Wayback Machine)
2. 1 2 3  Meet Morocco’s ‘Princess of Hearts’ Lalla Khadija, South China Morning Post, ‏2022-03-21 (באנגלית)
3. ↑  "Morocco inmates get royal pardon" (באנגלית בריטית). 2007-03-02. נבדק ב-2023-09-03.
4. ↑  חדשות (2007-02-28). "מרוקו: אישתו של המלך מוחמד השישי ילדה בת". *Ynet*. נבדק ב-2023-09-26.
5. 1 2 3 4  الأميرة لالة خديجة نجلة الملك محمد السادس تطفئ شمعتها الـ 15 - الجريدة 24, aljarida24.ma
6. ↑  12 years old Princess Lalla Khadija of Morocco Chairs Inauguration Ceremony of Vivarium at Rabat National Zoological Park. X (formerly Twitter)
7. ↑  الأميرة للا خديجة تسرق الأنظار في أحدث ظهور لها.. شاهدوا جمالها | البوابة, www.albawaba.net (בערבית)
8. ↑  Idrissi, Khaoula (2019-12-18). "SAR Lalla Khadija ... la princesse des cœurs". *מרוקו ג׳וייש טיימס, חדשות מרוקו והעולם* (בצרפתית). נבדק ב-2023-09-03.
**אורי גוטמן** (נולד ב-13 ביולי 1985) הוא מאמן כדורגל ישראלי המשמש כמאמן כדורגל.
בקבוצת מכבי תל אביב

קריירה
------

גוטמן נולד בחיפה והוא בנם הבכור של סמדר, ומאמן העבר אלי גוטמן. בצעירותו שיחק בהפועל חיפה עד גיל נערים א'.

את קריירת האימון שלו החל גוטמן כעוזר מאמן של גילאי טרום ילדים ב' בבית הספר לכדורגל לילדים ולנוער בעיר נשר, שפתח כדורגלן העבר אייל ברקוביץ'. לאחר מכן עבר לאמן ילדים בגילאי ב' ו-א' ונוער בקבוצת הפועל אסי גלבוע, ובמקביל עבד בקבוצה הבוגרת יחד עם המאמן פליקס נעים. בין השנים 2014–2016 שימש כמאמן נערים במכבי חיפה, במהלכן זכה עם הקבוצה באליפות ובדאבל.

ביוני 2016 סיכם בקבוצת הבוגרים של בני סכנין מליגת העל כעוזר מאמן תחת יוסי אבוקסיס. בסיום עונת 2016/2017 עבר אבוקסיס לאמן את בני יהודה, וגוטמן שימש כעוזרו בבני יהודה במהלך השנים 2017–2019. בעונת 2018/2019 זכה עם הקבוצה בגביע המדינה.

ב-26 במאי 2019 מונה לראשונה למאמן ראשי בקבוצת בוגרים, כשמונה למאמנה של הפועל חדרה מליגת העל. ב-29 בנובמבר התפטר מאימון הקבוצה, בשל חילוקי דעות עם ההנהלה.

ב-20 ביולי 2020, מונה למאמנה של סקציה נס ציונה, שעונה קודם לכן ירדה לליגה הלאומית.

ב-13 במאי 2021 מונה למאמנה של הפועל כפר סבא שירדה מליגת העל לליגה הלאומית. ב-5 בינואר 2022 פוטר מהקבוצה.

ב-12 במאי 2022 מונה למאמנה של בני יהודה תל אביב. ב-7 באוקטובר 2022 פוטר מתפקידו.

ב-6 בפברואר 2023 מונה למאמנה של הפועל רמת גן. ב-4 בפברואר 2024 פוטר מתפקידו.

קישורים חיצוניים
----------------

* פרופיל המאמן, באתר Transfermarkt
* עמוד המאמן של אורי גוטמן, באתר ההתאחדות לכדורגל בישראל

הערות שוליים
------------

1. ↑  דורון בן דור, ‏פיראס מוגרבי ייפגש עם אנשי הפועל חיפה, באתר ONE‏, 3 ביוני 2016
2. ↑  שלמה וייס ועמית גולדשטיין‏, בני יהודה: אורי גוטמן יהיה עוזרו של אבוקסיס, אלון מזרחי נפרד, באתר וואלה!‏, 11 במאי 2017
3. ↑  אור בוקר, בדרכו של אבא: אורי גוטמן מונה למאמן הפועל חדרה, באתר הארץ, 26 במאי 2019
4. ↑  מיקי שורץ, אורי גוטמן התפטר מהפועל חדרה, באתר ynet, 29 בנובמבר 2019
5. ↑  ירדן בלחסן, ‏אורי גוטמן חתם לעונה אחת בסקציה נס ציונה, באתר ONE‏, 20 ביולי 2020
6. ↑  דורון בן דור, ‏רשמית: אורי גוטמן מונה למאמן כפ"ס לשנתיים, באתר ONE‏, 13 במאי 2021
7. ↑  תומר חבז, ‏אורי גוטמן פוטר מכפ"ס, הוכנבוים צפוי להתמנות, באתר ONE‏, 5 בינואר 2022
8. ↑  אורי גוטמן מונה למאמן בני יהודה: אתן את כולי, באתר ynet, 12 במאי 2022
9. ↑  בני יהודה הודיעה על סיום דרכו של אורי גוטמן, באתר ONE‏, 7 באוקטובר 2022
10. ↑  תומר חבז, ‏רשמית: אורי גוטמן מונה למאמנה של הפועל רמת גן, באתר ONE‏, 6 בפברואר 2023
**ויקטור לוי** (נולד ב-11 בנובמבר 1948) הוא כדורגלן עבר ישראלי ששיחק בעמדת הקשר האחורי. לוי מזוהה יותר מכל עם קבוצת בית"ר ירושלים בה שיחק ברוב הקריירה שלו, והיה שותף לזכייתה הראשונה בגביע המדינה בעונת 1976.

ביוגרפיה
--------

בשנת 1965 עשה את צעדיו הראשונים בבוגרים בקבוצה הפועל חצור ולאחר מכן עבר להפועל קריית שמונה, שם היה שחקן מפתח בקבוצת הבוגרים ושיחק בעמדה התקפית יותר.

בשנת 1971 זומן על ידי מאמן בית"ר ירושלים דאז אריה רדלר למבחנים בעקבותם צורף לקבוצה. לוי השתלב כשחקן הרכב חשוב במערך של בית"ר בשנים 1971–1978 והיה חלק משלישיית "שוקולד-מנטה-מסטיק" שכללה גם את דני נוימן ואורי מלמיליאן. לוי שיחק בעמדת הקשר האחורי והיה בצילם של נוימן ומלימיליאן ששיחקו בעמדות קדמיות והרבו לכבוש שערים בניגוד אליו, שהתמקד יותר בפעולות הגנתיות בקישור האחורי והרבה לחלץ כדורים. בעונת 1975/1976 היה שותף כשחקן הרכב בתואר ההיסטורי הראשון של הקבוצה, גביע המדינה.

לאחר חילוקי דעות עם ראובן ריבלין שהיה יו"ר בית"ר באותן שנים לגבי חוזהו, סיים את דרכו בקבוצה בעונת 1977/1978 ועבר להפועל ראשון לציון. לאחר עונה בלבד חזר לבירה ליריבה העירונית הפועל ירושלים שם היה שותף בעליית הליגה של הקבוצה בעונת 1979/1980, לאחריה המשיך עוד שנתיים בקבוצה, ולאחר מכן פרש ממשחק פעיל. לאורך רוב שנותיו כשחקן כדורגל היה פקיד בעיריית ירושלים.

לאחר הפרישה אימן מספר שנים את קבוצת עירוני בית שמש, ומספר קבוצות נוער.

אחיינו של לוי, שלומי מלכה הגיע אף הוא מקבוצת הפועל חצור ושיחק בקבוצת בית"ר ירושלים, כאשר בשנת 1978 הביאו דודו ויקטור לוי לאימון הקבוצה, לאחר שמאמן הקבוצה דוד שויצר התפעל מכישרונו צירף אותו למדי בית"ר ירושלים, שם שיחק עד שנת 1983, לאחר מכן עבר לשחק בקבוצות מכבי רמת עמידר והפועל ירושלים, עד שפרש בתחילת שנות התשעים.

תארים
-----

בית"ר ירושלים
* גביע המדינה: 1975/1976
* אלוף האלופים: 1975/1976

הערות שוליים
------------

1. ↑  גביע המדינה 1975/6 באתר האוהדים של בית"ר ירושלים
2. ↑  ש. גבאי, עיתון מעריב, מדור ספורט, ויקטור לוי מבקיע צמד לזכות הפועל חצור, 14 בפברואר 1965
3. ↑  רון עמיקם, מאיר גבאי, רוני דיאון, **אני אוהב אותך בית"ר – תולדות בית"ר ירושלים**, פרק שביעי, ויקטור לוי, עמוד 109, הוצאת Media41LTD
**אודרי מסטרה** (**Audrey Mestre**; ‏11 באוגוסט 1974 – 12 באוקטובר 2002) הייתה צוללת חופשית מקצוענית צרפתיה, שהגיעה לעומק 171 מטר בניסיון לשבור שיא בצלילה חופשית, אך מצאה את מותה באותה צלילה בגיל 28.

ביוגרפיה
--------

מסטרה נולדה בשנת 1974 בסן דני ליד פריז. בעקבות בעיות בריאותיות שהגבילו את תנועתה ביבשה אך לא במים, היא החלה לשחות כבר בגיל שנתיים.
בגיל 13 היא הפכה לצוללנית מקצועית ובגיל 14 היא עברה למקסיקו עם משפחתה, שם היא החלה בלימודי ביולוגיה ימית באוניברסיטת לה פז.

את התזה שלה כתבה על צוללן מפורסם בשם פרנסיסקו "פיפין" פרראס (אנ'), ובאחת הצלילות שלו באזור מגוריה הם נפגשו והתאהבו. לאחר 3 שנים, בשנת 1999, הם התחתנו.

הצלילה האחרונה
--------------

במהלך הצלילה האחרונה שלה בחוף ברפובליקה הדומיניקנית, היא הייתה אמורה לנסות לשבור את השיא בצלילה חופשית. כתוצאה ממספר תקלות, הזמן שלקח לה להגיע לפני השטח ולטיפול רפואי לאחר מכן היה ארוך מידי, ומותה הוכרז זמן קצר לאחר הגעתה לבית החולים. התקלות שכנראה היו הן חוסר אוויר בבלון שהיה אמור למשוך אותה לפני השטח, חוסר בצוללני בטיחות לאורך כל הדרך שנועדו למשוך אותה כלפי מעלה במקרה של תקלה, וחוסר הימצאות צוות רפואי על הספינה ובחוף הים.

גופתה של אודרי נשרפה ועפרה פוזר בים. בשנת 2002 היא נכנסה להיכל התהילה של הצוללניות.

פרסומים
-------

בשנת 2004 הוציא בעלה, פיפין, את הספר The Dive על סיפור חייה של אשתו, אודרי.

בשנת 2006 פורסם הספר "The Last Attempt" על ידי קארלוס סרה, שותף לשעבר של פיפין ושותף מארגן בניסיונות שבירת השיא של מסטרה. הוא טען בספרו כי פיפין אחראי למותה של מסטרה, בכך שבכוונה לא מילא את הבלון. סרה לא טען כי פיפין התכוון לרצוח את אשתו, אך לטענתו זו הייתה פעולה ישירה וחסרת אחריות שלו שהובילה למותה.

בשנת 2013 יצא סרט בשם "ללא גבולות" על ידי espn אודותיה, התחרות שלה עם שיאנית העולם טניה סטריטר. ואודות הצלילה האחרונה שלה והכשלים שנלוו לזה.

בשנת 2022 יצא סרט בשם "בלי אוויר" על ידי netflix בהשראת סיפורה ולזכרה.

קישורים חיצוניים
----------------

* 

* אתר האינטרנט הרשמי של אודרי מסטרה
* קישור לסרט על מסטרה
* רון פוגל, ‏משם היא כבר לא חזרה: אודרי מסטרה והטרגדיה, באתר ערוץ הספורט, 12 בדצמבר 2014
* אודרי מסטרה, באתר "Find a Grave" (באנגלית)
* "בלי אוויר" סרט בנטפליקס

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 5563 9267
* LCCN: n2004089022
* NKC: xx0031740
* NTA: 272912948
* VIAF: 14164681
* WorldCat: lccn-n2004089022

 |